cyanic-selkie/wikianc huggingface dataset:
ডাভিড হিলবের্ট
অপেক্ষকের বিশ্লেষণ
১৯০৯ সাল নাগাদ, হিলবের্ট ডিফারেনশিয়াল এবং ইন্টিগ্রাল সমীকরণের কাজে নিজেকে নিয়োজিত করেছিলেন; তার কাজ আধুনিক অপেক্ষকের বিশ্লেষণের গুরুত্বপূর্ণ অংশে সরাসরি প্রভাব ফেলেছিল। এইসকল কাজ করার সময়ে, হিলবের্ট অসীম মাত্রাযুক্ত ইউক্লিডিয় স্থানের ধারণার অবতারণা করেন যা পরে হিলবের্ট স্থান নামে পরিচিত হয়। বিশ্লেষণের এই অংশটিতে তার কাজ পরবর্তী দুই দশক ধরে পদার্থবিদ্যার গণিতে গুরুত্বপূর্ণ অবদানের ভিত্তিভূমি প্রস্তুত করেছিল, যদিও সম্পূর্ণ অপ্রত্যাশিত দিক থেকে এমনটা সম্ভব হয়েছিল। পরবর্তীকালে, স্টিফান বানাচ ধারণাটিকে আরও প্রসারিত করেন যার নাম দেন বানাচ স্থান। হিলবের্ট স্থান অপেক্ষকের বিশ্লেষণের কাজের ক্ষেত্রে খুবই গুরুত্বপূর্ণ শ্রেণীর বিষয় বলে বিবেচিত হয়, বিশেষ করে ২০শ শতকে গড়ে ওঠা সেলফ-অ্যাডজয়েন্ট লিনিয়ার অপারেটরের স্পেক্ট্রাল তত্ত্বের ক্ষেত্রে।
পদার্থবিদ্যা
১৯০৭ সালের মধ্যে আইনস্টাইন মৌলিক মহাকর্ষ তত্ত্বের অবতারণা করেন, কিন্তু একটি বিভ্রান্তিকর সমস্যার কারণে এরপর প্রায় ৮ বছর ধরে তাঁকে তত্ত্বটির সর্বশেষ রূপ প্রদান করার জন্য চেষ্টা করে যেতে হয়। ১৯১৫ সালের গ্রীষ্মের শুরুতে হিলবের্টের পদার্থবিদ্যার প্রতি আগ্রহ সাধারণ আপেক্ষিকতাবাদের প্রতি নিবিষ্ট হয়, এবং তিনি আইনস্টাইনকে গ্যোটিঙেনে এই বিষয়ের ওপর এক সপ্তাহের ভাষণ দেবার জন্য আমন্ত্রণ জানান। আইনস্টাইন এই আমন্ত্রণ খুবই উৎসাহের সঙ্গে গ্রহণ করেছিলেন। গ্রীষ্মের সময়, আইনস্টাইন জানতে পারেন যে হিলবের্টও ক্ষেত্র সমীকরণের ওপরে কাজ করছেন যার ফলে তিনি নিজের কাজে দ্বিগুণ শ্রম বাড়িয়ে দেন। ১৯১৫ সালের নভেম্বর মাসে, আইনস্টাইন মহাকর্ষের ক্ষেত্র সমীকরণের সর্বশেষ রূপদান করে কিছু গবেষণাপত্র প্রকাশ করেন (আইনস্টাইন ক্ষেত্র সমীকরণ দেখুন)। প্রায় একইসাথে, ডাভিড হিলবের্টও প্রকাশ করলেন “পদার্থবিজ্ঞানের ভিত্তি”, যা ছিল ক্ষেত্র সমীকরণের একটি স্বতঃসিদ্ধ উদ্ভাবনা (দেখুন, আইনস্টাইন-হিলবের্ট কাজ)। হিলবের্ট তত্ত্বটির প্রবর্তক হিসেবে আইনস্টাইনকেই সম্পূর্ণ কৃতিত্ব দিয়েছিলেন, তাঁদের জীবদ্দশায় ক্ষেত্র সমীকরণ নিয়ে এই দুটি মানুষের মধ্যে কখনোও কোনো বিতর্ক সৃষ্টি হয়নি। আরও দেখুন অগ্রাধিকার।
এছাড়াও, হিলবের্টের কাজ কোয়ান্টাম বলবিদ্যার গাণিতিক সূত্রায়নের ক্ষেত্রে কিছু পূর্বানুমান করেছিল এবং এর অগ্রগতিতে সহায়তা করেছিল। ওয়ার্নার হাইজেনবার্গের ম্যাট্রিক্স বলবিদ্যা এবং আরউইন শ্রয়েডিংগারের তরঙ্গ সমীকরণের গাণিতিক তুলনীয়তার ওপরে হেরমান ওয়েইল এবং জন ভন নিউম্যানের কাজের প্রধান একটি দিক ছিল হিলবের্টের কাজ; এছাড়াও তার নামে নামাঙ্কিত হিলবের্ট স্থান কোয়ান্টাম বলবিদ্যায় একটি গুরুত্বপূর্ণ অংশ হিসেবে কাজ করে। ১৯২৬ সালে, ভন নিউম্যান দেখিয়েছিলেন যে যদি কোয়ান্টাম অবস্থাকে হিলবের্ট স্থানের ভেক্টরের সঙ্গে একইসাথে অনুধাবন করা হয়, তবে তারা শ্রয়েডিংগারের তরঙ্গ ফাংশান তত্ত্ব এবং হাইজেনবার্গের ম্যাট্রিক্সের সাথে সঙ্গতি রেখে চলে।
পদার্থবিদ্যার চর্চায় এইভাবে ডুব দিয়ে, হিলবের্ট পদার্থবিদ্যার গণিতে কঠোরতা অবলম্বন করার ওপরে কাজ করেছিলেন। উচ্চতর গণিতের ওপরে নির্ভরশীল হওয়ার কারণে, পদার্থবিদরা এটির সম্বন্ধে “অযত্নশীল” ছিলেন। হিলবের্টের মত একজন “বিশুদ্ধ” গণিতবিদের কাছে এটি যেমন জঘন্য ছিল তেমনই এটি বোঝাও ছিল কঠিন। পদার্থবিদ্যা এবং কীভাবে পদার্থবিদরা গণিতকে ব্যবহার করে, তা তিনি একদিকে যেমন বুঝতে শুরু করেছিলেন, তেমনিভাবে অন্যদিকে তিনি একটি সুসঙ্গত গাণিতিক তত্ত্ব গড়ে তোলেন যার কারণে তিনি অত্যন্ত গুরুত্বপূর্ণভাবে ইন্টিগ্রাল সমীকরণের ক্ষেত্রে উন্নতি করেন। যখন তার সহকর্মী রিচার্ড কোরান্ট মেথোডেন ডার ম্যাথমেটিশ্চেন ফিজিক [গাণিতিক পদার্থবিদ্যার পদ্ধতি] নামক অধুনা ক্লাসিক বইটি লেখেন এবং হিলবের্টের ধারণাগুলোকে অন্তর্ভুক্ত করেন, উক্ত বইটিতে তিনি লেখকের নাম হিসেবে হিলবের্টের নাম লেখেন যদিও বইটির রচনায় হিলবের্টের কোন প্রত্যক্ষ অবদান ছিল না। হিলবের্ট বলেছিলেন “পদার্থবিদ্যা পদার্থবিদদের কাছে অত্যন্ত কঠিন”, অর্থাৎ তিনি এটা বোঝাতে চেয়েছিলেন যে প্রয়োজনীয় গণিতকে তারা এখনও দূরে সরিয়ে রেখেছে; কোরান্ট-হিলবের্টের বই এই বিষয়টিকে তাঁদের কাছে সহজ করে দিয়েছে।
সংখ্যাতত্ত্ব
হিলবের্ট তার ১৮৯৭ সালে লেখা জালবেরিখট্‌ (আক্ষরিক অর্থে “সংখ্যার ওপরে প্রতিবেদন”) নামক বইয়ে বীজগাণিতিক সংখ্যা তত্ত্বের ক্ষেত্রটিকে একত্রিত করেছিলেন। ১৭৭০ সালে ওয়েরিং দ্বারা কৃত গুরুত্বপূর্ণ সংখ্যাতত্ত্বের সমস্যার তিনি সমাধান করেছিলেন। ফাইনাইটনেস থিওরেম দ্বারা, তিনি অস্তিত্বের প্রমাণ ব্যবহার করেছিলেন যা দেখায় সমস্যার উত্তর পাওয়ার একটি পদ্ধতি না থাকলেও নির্দিষ্ট সমাধান থাকবেই। এই বিষয়ের ওপরে তার সামান্যই বিষয় প্রকাশ করার ছিল; কিন্তু তার একজন ছাত্র কর্তৃক প্রস্তুত গবেষণাপত্রে হিলবের্ট মডিউলার ফর্মের দাবী আসার সঙ্গে সঙ্গে হিলবের্টের নাম আরও বড়ো ক্ষেত্রের সঙ্গে যুক্ত হয়ে গেল।
ক্লাস ফিল্ড তত্ত্বের ওপর তিনি বেশ কিছু অনুমান প্রস্তুত করেন। ধারণাগুলো অত্যন্ত প্রভাবশালী এবং তার এই অবদান হিলবের্ট ক্লাস ফিল্ড এবং হিলবের্ট সিম্বল অফ লোকাল ক্লাস ফিল্ড থিওরি নামে পরিচিত হয়ে রয়েছে। এর ফলাফলগুলোর বেশিরভাগই তেইজি তাকাগির কাজের পরে ১৯৩০ সালের মধ্যে প্রমাণিত হয়ে যায়।
হিলবের্ট বিশ্লেষণী সংখ্যাতত্ত্বের কেন্দ্রীয় ক্ষেত্র নিয়ে কাজ করেননি, কিন্তু তার নাম হিলবের্ট-পোলভা কনজেকচারের কারণে পরিচিত হয়ে আছে, যার কারণ অজানা।
কাজ
তার সম্মিলিত কাজ (গেসাম্মেল্টে আভান্দলুনজেন) কয়েকবার প্রকাশিত হয়। তার গবেষণাপত্রের প্রকৃত সংস্করণটায় “বিভিন্ন মাত্রার অনেক প্রায়োগিক ত্রুটি ছিল”; যখন এই সংকলনটি প্রথম প্রকাশিত হয়, এর ত্রুটিগুলো দূর করা হয় তখন এটা বোঝা যায় যে এর উপপাদ্যগুলোর বর্ণনায় কোন গুরুতর পরিবর্তন না এনেই তা করা যাবে; এর মধ্যে শুধু একটি ব্যতিক্রম ছিল – কন্টিন্যুয়াম হাইপোথিসিসের একটি প্রমাণের দাবী। তৎসত্ত্বেও, এর ত্রুটিগুলো সংখ্যায় এতোই বেশি ছিল এবং এতোই গুরুত্বপূর্ণ ছিল যে সেগুলোকে সংশোধন করতে ওলগা তৌস্কি-টডের তিন বছর সময় লেগেছিল।
পাদটীকা
<references group="lower-alpha" responsive="" />
জমিয়তুল উলামা দক্ষিণ আফ্রিকা
জমিয়তুল উলামা দক্ষিণ আফ্রিকা দক্ষিণ আফ্রিকার একটি পুরানো ইসলামি সংগঠন। ১৯২৩ সালে মুসলমানদের ধর্মীয় চাহিদা পূরণের উদ্দেশ্যে জমিয়তুল উলামা ট্রান্সভাল নামে সংগঠনটি আত্মপ্রকাশ করে। এটিই দক্ষিণ আফ্রিকার প্রথম দেওবন্দি সংগঠন।
ইতিহাস
১৯২৩ সালে জমিয়তুল উলামা ট্রান্সভাল নামে সংগঠনটির ভিত্তি স্থাপন করা হয়। ১৯৩০-এর দশকের মাঝামাঝি সময়ে মুহাম্মদ মিয়া, ইব্রাহিম সানজালভি, মুহাম্মদ আখলওয়ায়া, আব্দুল কাদের মালিকপুরী, মূসা নানা, সালেহ মাঙ্গেরা, সুলাইমান আননন্দবী, ইসমাঈল ইউসুফ গার্দী, ইসমাঈল কাছভী সহ প্রমুখ আলেম সংগঠনটিকে পুনরুজ্জীবিত করেছিলেন। ইব্রাহিম সানজালভি আমৃত্যু ৪০ বছর সংগঠনটির মুফতি হিসেবে দায়িত্ব পালন করেছিলেন। প্রতিষ্ঠার পর থেকে সংগঠনটি দক্ষিণ আফ্রিকার মুসলমানদের সামগ্রিক ইসলামি চাহিদা, প্রাথমিকভাবে শিক্ষার উপর জোর দিয়েছিল। ১৯৫১ সালের প্রথম দিকে সংগঠনটি প্রাক্তন ট্রান্সভাল অঞ্চলের জন্য একটি সিলেবাস তৈরি করেছিল। ১৯৬১ সালে সংগঠনটি দারুল উলুম দেওবন্দের মুহতামিম কারী মুহাম্মদ তৈয়বের পৃষ্ঠপোষকতায় একটি সেমিনারের আয়োজন করে যেখানে সমস্ত মক্তবের জন্য একীভূত পাঠ্যক্রম গ্রহণের জন্য একটি প্রস্তাব পাস করা হয়েছিল। সাম্প্রতিক সময়ে সংগঠনটির সদস্যরা মুসলিম স্কুল প্রতিষ্ঠায় সক্রিয় ভূমিকা পালন করেছে।
১৯২৭ সালের গোড়ার দিকে সংগঠনটি দক্ষিণ আফ্রিকার শাফিঈ ছাত্র এবং প্রাপ্তবয়স্কদের জন্য তাদের নামাজ আদায়ের পদ্ধতি নিয়ে প্রথম বই প্রকাশ করে। ১৯৩৮ সালে এটি নাসবুর রায়াহ এবং ফয়জুল বারী প্রকাশ করেছিল। এই বইগুলো একাডেমিকভাবে আন্তর্জাতিক স্বীকৃতি লাভ করে। ১৯৫০ এর শেষ দিকে সংগঠনটি পাঠ্যবই হিসেবে কেফায়াতুল্লাহ দেহলভির তালিমুল ইসলামের অনুবাদ করে। তখন থেকে এটি মুসলিমদের জন্য ধারাবাহিক প্রকাশনা অব্যাহত রেখেছে।
১৯৫০-এর দশকে এটি দক্ষিণ আফ্রিকার জাতীয়তাবাদী সরকারের সাথে লড়াই করে মসজিদ ও মক্তব রক্ষা করতে সফল হয়। ১৯৭০ ও ১৯৮০-এর দশকে এটি মুসলিমদের ব্যক্তিগত আইন, চাঁদ দেখা কমিটি, ঈদ-রমজান সহ বিভিন্ন বিষয়ে কাজ করেছিল। ১৯৭০-এর দশকে এটি দক্ষিণ আফ্রিকায় ইসলাম বিদ্বেষী চলচ্চিত্র দ্য মেসেজ বন্ধ করতে সক্ষম হয়। পরে সংগঠনটির তৎপরতায় জিম্বাবুয়েতেও চলচ্চিত্রটি নিষিদ্ধ হয়। মুসলিম সম্প্রদায়ের চাহিদা বাড়ার সাথে সাথে সংগঠনটি সাড়া দিয়েছে। ১৯৮০-এর দশকে মুসলিম জুডিশিয়াল কাউন্সিলের সাথে কাদিয়ানী সংক্রান্ত মামলায় সংগঠনটি গুরুত্বপূর্ণ ভূমিকা পালন করেছিল।
১৯৮০-এর শেষ দিকে সংগঠনটির কার্যপরিধি বিস্তৃত হওয়ায় এর কয়েকটি শাখা অস্তিত্ব লাভ করে। বর্তমানে এর সাতটি সম্পূর্ণ কার্যকরী শাখা এবং ছয়টি জোনাল প্রতিনিধি রয়েছে। ১৯৮৯ সালের ফেব্রুয়ারিতে ত্রৈমাসিক আর রশিদ চালু হয়েছিল। ১৯৯২ সালে এটি ইসলামি কেয়ারলাইন নামে কাউন্সেলিং পরিষেবা চালু করে। ১৯৯৪ সালে সংগঠনটি দক্ষিণ আফ্রিকার সংযুক্ত উলামা কাউন্সিল গঠনে মূখ্য ভূমিকা পালন করে এবং এই সংগঠনের মাধ্যমে নেলসন ম্যান্ডেলার সাথে বিভিন্ন মুসলিম স্বার্থ বিষয়ে মতবিনিময় করে। সংগঠনটি দক্ষিণ আফ্রিকাল সরকারের কাছে যে বহু গবেষণামূলক স্মারকলিপি পেশ করেছে তার মধ্যে পর্নোগ্রাফি, গর্ভপাত, রাষ্ট্রীয় বিদ্যালয়ে ধর্মীয় শিক্ষার প্রবর্তন, মৃত্যুদণ্ড এবং আরও অনেক বিষয় অন্তর্ভুক্ত রয়েছে। বিগত দুই দশকে সংগঠনটি দাওয়াহ কাজের প্রসারের জন্য রেডিও ইসলাম ইন্টারন্যাশনাল চালু করে। রেডিওটি অল্প সময়ে উল্লেখযোগ্য সংখ্যক শ্রোতা আকৃষ্ট করতে সক্ষম হয়। ১৯৯৬ সালের ২০ অক্টোবর হালাল-হারাম পরিষেবা প্রদানের জন্য চালু হওয়া সানহা প্রতিষ্ঠায় এটি গুরুত্বপূর্ণ ভূমিকা পালন করে।
নতুন রাজনৈতিক ব্যবস্থার সাথে সঙ্গতি রেখে তখন থেকে ট্রান্সভাল সংগঠনের প্রাতিষ্ঠানিক নাম থেকে বাদ দেওয়া হয়, নতুন নাম জমিয়তুল উলামা দক্ষিণ আফ্রিকা। ২০০১ সালে ফোর্ডসবার্গের বায়তুল হামদ, ৩২ ডলি রাথেবে রোড-এ সংগঠনটির প্রধান কার্যালয় স্থানান্তরিত হয়। ২০০৫ সালে এটি জামিয়ুল উলুম আল ইসলামিয়া প্রতিষ্ঠা করে।
লক্ষ্য ও উদ্দেশ্য
সংগঠনটির লক্ষ্য ও উদ্দেশ্যের মধ্যে রয়েছে:
বারমুডা জাতীয় ফুটবল দল
বারমুডা জাতীয় ফুটবল দল (Bermuda national football team) হচ্ছে আন্তর্জাতিক ফুটবলে বারমুডার প্রতিনিধিত্বকারী পুরুষদের জাতীয় দল, যার সকল কার্যক্রম বারমুডার ফুটবলের সর্বোচ্চ নিয়ন্ত্রক সংস্থা বারমুডা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬২ সাল হতে ফুটবলের সর্বোচ্চ সংস্থা ফিফার এবং ১৯৬৭ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৬৪ সালের ১০ই আগস্ট তারিখে, বারমুডা প্রথমবারের মতো আন্তর্জাতিক খেলায় অংশগ্রহণ করেছে; আইসল্যান্ডের রেইকিয়াভিকের অনুষ্ঠিত উক্ত ম্যাচে বারমুডা আইসল্যান্ডের কাছে ৪–৩ গোলের ব্যবধানে পরাজিত হয়েছে।
৮,৫০০ ধারণক্ষমতাবিশিষ্ট বারমুডা জাতীয় স্টেডিয়ামে গোম্বি যোদ্ধা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় যুক্তরাজ্যের ডেভনে অবস্থিত। বর্তমানে এই দলের ম্যানেজারের দায়িত্ব পালন করছেন কাইল লাইটবোর্ন এবং অধিনায়কের দায়িত্ব পালন করছেন রবিন হুডের রক্ষণভাগের খেলোয়াড় দান্তে লেভেরক।
বারমুডা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে বারমুডা এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছিল।
কাইল লাইটবোর্ন, দামোন মিং, রেগি লাম্বে, শন গোটার এবং জন বেরি নুসুমের মতো খেলোয়াড়গণ বারমুডার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯২ সালের ডিসেম্বর মাসে প্রকাশিত র‌্যাঙ্কিংয়ে বারমুডা তাদের ইতিহাসে সর্বোচ্চ অবস্থান (৫৮তম) অর্জন করে এবং ২০১১ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৮৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বারমুডার সর্বোচ্চ অবস্থান হচ্ছে ৯২তম (যা তারা ১৯৯২ সালে অর্জন করেছিল) এবং সর্বনিম্ন অবস্থান হচ্ছে ১৭৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
জারা লারসন
জারা মারিয়া লারসন (ইংরেজি: Zara Maria Larsson, [উচ্চারণ:ˈsɑːra maˈriːa ˈlɑːʂɔn]; জন্ম: ১৬ই ডিসেম্বর ১৯৯৭) একজন সুইডিশ টিন পপস্টার গায়ক এবং গীতিকার। ২০০৮ সালে সুইডেনের ট্যালেন্ট হান্ট শো ‘ট্যালাঙ’-এ প্রথম জাতীয় খ্যাতি অর্জনে প্রথম লাইম লাইটে চলে আসেন জারা লারসন। মাত্র ১০ বছর বয়সে বিশ্বখ্যাত গায়িকা সেলিন ডিওনের সাড়া জাগানো জনপ্রিয় গান ‘মাই হার্ট উইল গো অন’ গেয়ে ট্যালেন্ট হান্ট শোতে বাজিমাত করেছিলেন এবং সুইডিশ সংস্করণ এর প্রতিভা অর্জন করেন তিনি। তারপর থেকে জারাকে আর পিছনে ফিরে তাকাতে হয়নি। একটির পর একটি সাফল্যের সিঁড়ি অতিক্রম করে অনতিবিলম্বে টিন পপ সেনসেশন হিসেবে বিচারিত হচ্ছেন অগণিত সঙ্গীতশ্রোতার কাছে। বিশেষ করে তরুণ সঙ্গীতশ্রোতারা জারা লারসনকে আজকাল বেশ গুরুত্ব দিচ্ছেন।
লারসন ২০১২ সালে রেকর্ড লেবেল 'টেন মিউজিক গ্রুপ' এর সঙ্গে স্বাক্ষরিতর মাধ্যমে চুক্তিবধ্য হন এবং তার প্রথম আবির্ভাব ইপি অ্যালবাম মুক্তি পায় জানুয়ারীর ২০১৩ সালে। তার একক "উন্মোচন গান" সুইডেন, ডেনমার্ক ও নরওয়ে এর চার্টে শীর্ষস্থান লাভ করে। ফেব্রুয়ারির ২০১৩ সালে, তার উন্মোচন গান ইউনিভার্সাল মিউজিক সুইডেন দ্বারা প্ল্যাটিনাম প্রত্যয়িত হয়। জুলাই ২০১৩ সালে, উপস্থাপক এর মাধ্যমে ট্রিপল প্ল্যাটিনাম প্রত্যয়িত হয়। লারসন এছাড়াও এপ্রিলের ২০১৩ সালে মার্কিন যুক্তরাষ্ট্রে এপিক রেকর্ডসের সঙ্গে তিন বছরের চুক্তিতে স্বাক্ষর করেন। জারা লারসনের কণ্ঠে প্রাণের উচ্ছ্বাস তারুণ্যের উদ্দামতার সংলগ্ন চমৎকার আবেদনময় একটি ভাব জড়িয়ে থাকে, যেটি তাকে খুব সহজেই শ্রোতাদের কাছাকাছি নিয়ে যায়। আজকাল তার নিজেস্ব ইউটিউব চ্যানেলে তার কণ্ঠে গাওয়া মিউজিক ভিডিওর খোঁজ করেন অল্পবয়সী সঙ্গীতশ্রোতারা। তার আলোচিত সাড়া জাগানো গানগুলোর মধ্যে রয়েছে ‘আনকভার’, ‘শি ইজ নট মি’, ‘ব্যাড বয়েজ’, ‘ক্যারি ইউ হোম’, ‘রুফটপ’, ‘উইক হার্ট’, ‘লাস লাইফ’, ‘নেভার ফরগেট ইউ’ ইত্যাদি। ক্যারিয়ার জীবনের শুরুর পরবর্তীতে পর পর তিনটি বছর ধরে ২০১৩ থেকে ২০১৫ সাল পর্যন্ত রক বাজারোমেন অ্যাওয়ার্ডের সেরা নারী কণ্ঠশিল্পীর পুরস্কারটি পেয়ে আসছেন।
২০১৫ সালে এমটিভি ইউরোপ মিউজিক অ্যাওয়ার্ডের বিভিন্ন বিভাগে মনোনয়ন লাভ করেন জারা লারসন। তার ডেবু সিঙ্গেল ‘লাস লাইফ’ গান বের হয়, যেটি চারবার প্লাটিনাম অ্যালবামের মর্যাদা লাভ করে সুইডেনে। এরপর অস্ট্রেলিয়া, ডেনমার্ক, নরওয়ে, নেদারল্যান্ড, সুইজারল্যান্ড, জার্মানি, অস্ট্রিয়া, ব্রিটেনে শীর্ষ পাঁচটি অ্যালবামের মধ্যে একটি অ্যালবামে বিবেচিত হয়। ২০১৫ সালের জুলাই মাসে গ্র্যামি মনোনয়ন লাভকারী ব্রিটিশ গায়ক মেঙ্কের সাথে যৌথভাবে ‘নেভার ফরগেট ইউ’ গানটি প্রকাশিত হয়। ২০১৫ এর ফেব্রুয়ারিতে জারার আরেকটি নতুন গান ‘গার্লস লাইক’ও অপূর্ব সাড়া জাগিয়েছিল। ২০১৬ সালের উয়েফা ইউরো ২০১৬ এর জন্য প্যারিসের 'স্ট্যাডিয়াম ফ্রান্সে উদ্বোধনী ও সমাপনী অনুষ্ঠানে অফিসিয়াল সঙ্গীত ‘দিজ ওয়ানস ফর ইউ’ গেয়েছেন ডেভিড গুয়েটারের সাথে। তবে ভালো ব্যাপারটি হলো নিজেকে একজন নারীবাদী মনে করেন এই বিখ্যাত সঙ্গীতশিল্পী।
প্রারম্ভিক জীবন
স্টকহোমের কাউন্টি সোলনার "কারোলিন্সকা বিশ্ববিদ্যালয় হাসপাতালে" ১৬ ডিসেম্বর ১৯৯৭ সালে জন্মগ্রহণ করেন জারা লারসন। সভেন্সকা ডাগব্লাডেট সঙ্গে একটি সাক্ষাত্কারে তিনি বলেন, লারসন জন্মের পর তার শ্বাস-প্রশ্বাস অনেকক্ষণ ধরে বন্ধ ছিল, সেইসময় সকলে ধরে নিয়েছিল মৃতশিশুর জন্ম হয়েছে। তার ছোট বোন 'হান্না', যিনি একজন গায়ক এবং ব্যান্ড হানা ও আন্দ্রেয়ার একজন সদস্য। ২০১৫ এর একটি সাক্ষাত্কারে, লারসন বলেন যে তিনি মর্যাদাপূর্ণ এডলফ ফ্রেডরিক সঙ্গীত স্কুলে স্বীকৃত হয়েছিলেন, কিন্তু তার অস্বীকারের কারণে একটি গায়কদল এর সাথে গান গাইতে চাননি।
পেশা
লারসন টালাং প্রতিভা শোতে সুইডিশ অভিযোজন ২০০৮ সিজনে জয়ী হয়েছিলেন মাত্র ১০ বছর বয়সে, এবং ৫,০০,০০০ সুইডিশ ক্রোনা জিতে নিয়েছেন। মাই হার্ট উইল গো অন মূলত 'সেলিন ডিওন' দ্বারা গায়ীত, পরে লারসন এর আত্মপ্রকাশ একক হিসাবে এই গান প্রকাশ করা হয়। লারসন ২০১২ সালে 'টেন মিউজিক গ্রুপ' এর সঙ্গে স্বাক্ষরিত হন তার আবির্ভাব বর্ধিত অভিনয় রেকর্ড করতে। লারসন এর প্রথম আবির্ভাব এপিক রেকর্ডস,
ফিরোজ গান্ধী
ফিরোজ গান্ধী (জন্ম ফিরোজ জাহাঙ্গীর গান্ধী ১২ সেপ্টেম্বর ১৯১২ – ৮ সেপ্টেম্বর ১৯৬০) ছিলেন একজন ভারতীয় স্বাধীনতা সংগ্রামী, রাজনীতিবিদ এবং সাংবাদিক।
গান্ধী ন্যাশনাল হেরাল্ড এবং নবজীবন পত্রিকা প্রকাশ করেন। তিনি ১৯৫০ থেকে ১৯৫২ সালের মধ্যে প্রাদেশিক সংসদের সদস্য এবং পরে ভারতের সংসদের নিম্নকক্ষ লোকসভার সদস্য হিসেবে দায়িত্ব পালন করেন।
গান্ধীর স্ত্রী ইন্দিরা নেহেরু (ভারতের প্রথম প্রধানমন্ত্রী জওহরলাল নেহরুর কন্যা), এবং তাদের বড় ছেলে রাজীব গান্ধী উভয়েই ভারতের প্রধানমন্ত্রী ছিলেন।
খুকী কালীমন্দির, বজবজ
খুকী কালীমন্দির পশ্চিমবঙ্গের দক্ষিণ চব্বিশ পরগণা জেলার বজবজ শহরে অবস্থিত একটি বিখ্যাত কালী মন্দির।
বিবরণ
বজবজে চিত্রগঞ্জের শ্মশানে আটচালা খুকী কালীমন্দির অবস্থিত। কষ্টিপাথর নির্মিত এক ফুট উচ্চ চতুর্ভূজা ত্রিনয়না দেবী বিগ্রহের পদতলে শিব অনুপস্থিত।
আশিকি
আশিকি (आशिकी, প্রেম) হচ্ছে ১৯৯০ সালে মুক্তিপ্রাপ্ত একটি ভারতীয় হিন্দি প্রণয়ধর্মী চলচ্চিত্র। মুক্তির পর থেকেই এটি সমালোচকদের দ্বারা প্রশংসা ও ব্যাবসায়িক ভাবে সাফল্য পায়। এ ছবির গানগুলো এখনো আগের মতোই জনপ্রিয়। এই চলচ্চিত্রের গানে প্লেব্যাক করেই কুমার শানু ও নাডিম-শ্রাবণ এর ক্যারিয়ার প্রতিষ্ঠিত হয়। প্লানেট বলিউড এই চলচ্চিত্রের মিউজিক অ্যালবামকে ১০০ সেরা বলিউড সাউন্ডট্রেকের মধ্যে ৪ নম্বরে স্থান দিয়েছে। এই ছবির সিকুয়্যাল আশিকি ২ ২৬ এপ্রিল, ২০১৩ সালে মুক্তি পেয়েছে।
কাহিনী
একই অভিযোগে রাহুল ও আনু পুলিশের কাছে ধরা পরেন। রাহুল তার বাবার প্রতি বিরক্ত কারণ তার বাবা দ্বিতীয় বিয়ে করেন যদিও তার প্রথম স্ত্রী জীবিত। আনু মেয়েদের একটি হোস্টেল থেকে পালিয়ে আসে। তাদের দুজনের যখন পুনরায় দেখা হয় তখন তাদের মধ্যে প্রেমের সূচনা হয়। রাহুল আনুকে কাজ পেতে সাহায্য করে। এক প্রতিভা হান্টের মাধ্যমে আনু মডেলিং শুরু করে। তারপর রাহুল আনুকে বিয়ে করতে চায় কিন্তু প্রথমে তাকে প্রতিষ্ঠিত হতে হবে।
একদিন রাহুল অনেক বড় শিল্পী হয় কিন্তু আনু তাকে তার ক্যারিয়ার দিয়ে তাকে সাহায্য করায় রাহুল মনে অঘাত পায়। আনু সব বাদ দিয়ে প্যারিস গিয়ে নতুন করে তার ক্যারিয়ার শুরু করার কথা ভাবে। ছবির খলনায়ক মডেল ডিরেক্টর মি. সিং আনুর সাথে বিমাবন্দরে সঙ্গী হয়ে যায় কিন্তু এমন সময় রাহুল বিমানবন্দরে উপস্থিত হয় ও আনু প্যারিস না যাওয়ার সিদ্ধান্ত নেয়।
বর্ণী ইউনিয়ন
বর্ণি ইউনিয়ন বাংলদেশের ঢাকা বিভাগের গোপালগঞ্জ জেলার টুঙ্গিপাড়া উপজেলার একটি ইউনিয়ন।
প্রশাসনিক এলাকা
গ্রাম সমূহ- বর্নী, গজালিয়া, মুন্সির চর, সেনেরচর, সিঙ্গিপাড়া, মৃত্তিকা বাটি, উত্তর বাশুড়িয়া।
আয়তন ও জনসংখ্যা
আয়তন- ১২.৬০ বঃকিঃমিঃ। জনসংখ্যা- ১৬৫৭৫ জন।
শিক্ষা
শিক্ষার হার : ৪৫%।
শিক্ষা প্রতিষ্ঠান
পারা
পারা বা জুয (جزء, বহুবচন اجزاء আজজা, আক্ষরিক অর্থে "খন্ড") কুরআনের ত্রিশ খন্ডের প্রত্যেকটিকে বলা হয়। এই ত্রিশ খন্ড ত্রিশ পারা বলে পরিচিত। আরবিতে একে বলা হয় জুয। দক্ষিণ এশিয়ার মুসলিমদের মধ্যে পারা শব্দটি প্রচলিত। কুরআনের এসব খন্ডের সাথে অর্থের তারতম্য হয় না। সমান সংখ্যক অংশ নিয়ে একেকটি পারা গঠিত। মূলতঃ তিলাওয়াতের সুবিধার জন্য এসব পারা তথা খন্ড গঠন করা হয়েছে।
বর্ণী ইউনিয়ন
দর্শনীয় স্থান
বরনি বাওর
জনপ্রতিনিধি
বর্তমান চেয়ারম্যান- মো: শফিকুল ইসলাম বাদশা মুন্সী
হেইসন মুরিয়ো
হেইসন ফ্যাবিয়ান মুরিয়ো সেরন (জন্ম: ২৭ মে ১৯৯২) একজন কলম্বিয়ান পেশাদার ফুটবলার যিনি স্পেনীয় ক্লাব ভালেনসিয়া এবং কলম্বিয়া জাতীয় দল এর হয়ে সেন্টার ব্যাক হিসেবে খেলেন।
মুরিয়োর ফুটবলার জীবনে হাতেখড়ি হয় কলম্বিয়ার স্থানীয় ক্লাব দেপোর্তিভো কালি এর হয়ে। ২০১০ সালে তিনি ইতালির ক্লাব উদিনেসে তে যোগ দেন। সেখান থেকে তাকে তখনই স্পেনের ক্লাব গ্রানাদায় ধারে পাঠানো হয়। সেই বছরই গ্রানাদা বি দলের হয়ে তিনি তার পেশাদার ক্যারিয়ার শুরু করেন। ২০১১ সালে গ্রানাদা তাকে কিনে নিয়ে ধারে পাঠায় স্পেনীয় ক্লাব কাদিসে। ২০১২ সালে তাকে আবারও ধারে পাঠানো হয় আরেক স্পেনীয় ক্লাব লাস পালমাসে। ২০১৩ সালে তিনি গ্রানাদায় ফিরে আসেন এবং ২০১৫ সাল পর্যন্ত সেখানে খেলেন। ২০১৫ সালে ইতালীয় ক্লাব ইন্তারনাজিওনালে তাকে কিনে নেয়। ২০১৭ সালে মুরিয়ো ভালেনসিয়ায় ধারে যোগ দেয়ার মধ্য দিয়ে স্পেনে প্রত্যাবর্তন করেন। ২০১৮ সালে ভালেনসিয়া তাকে পাকাপাকিভাবে কিনে নেয়। ২০১৯ সালের জানুয়ারিতে তিনি ধারে যোগ দেন স্পেনে র বার্সেলোনায়। ধারের মেয়াদ শেষে ১ জুলাই ২০১৯ তিনি ভালেনসিয়ায় প্রত্যাবর্তন করেন।
মুরিয়ো কলম্বিয়া অনূর্ধ্ব-১৭ এবং অনূর্ধ্ব-২০ দলে খেলেছেন। ২০১৪ সালের ১০ অক্টোবর এল সালভাদর এর বিপক্ষে প্রীতি ম্যাচে মুরিয়োর কলম্বিয়া জাতীয় দল এ অভিষেক হয়। ২০১৫ কোপা আমেরিকায় ব্রাজিলের বিপক্ষে ১-০ ব্যবধানে জেতা ম্যাচে তিনি একমাত্র গোলটি করেন। পরবর্তীতে তিনি উক্ত টুর্নামেন্টের সেরা উদীয়মান খেলোয়াড় নির্বাচিত হন।
ক্রিস্টিন স্ট্যানলি
ক্রিস্টিন স্ট্যানলি (Christine Stanley) হলেন একজন তাইওয়ান-আমেরিকান মিশ্র মার্শাল আর্টিস্ট যিনি ইনভিক্‌টা ফাইটিং চ্যাম্পিয়নশিপের ফ্লাইওয়েট বিভাগে প্রতিদ্বন্দ্বিতা করেন।
পুয়ের্তো রিকোর অর্থনীতি
থাম্ব|সানজুয়ান পুয়ের্তো রিকোর অর্থনীতি ক্যারিবীয় অঞ্চলের সবচেয়ে গতিশীল অর্থনীতির একটি। এটি ডোমিনিকান প্রজাতন্ত্রের পরেই এ অঞ্চলের ২য় বৃহত্তম অর্থনীতি। বর্তমানে কৃষিখাতের চেয়ে শিল্পখাতে অর্থনৈতিক কর্মকাণ্ডের পরিমাণ বেশি। মার্কিন যুক্তরাষ্ট্রের বাজারে শুল্কমুক্ত প্রবেশাধিকার এবং কর ছাড়ের কারণে পুয়ের্তো রিকোতে মার্কিন ব্যবসা প্রতিষ্ঠানগুলি ১৯৫০-এর দশক থেকে বড় আকারে বিনিয়োগ শুরু করে। এখানে মার্কিন ন্যূনতম মজুরির আইন বলবৎ আছে। চিনির উৎপাদনের পরিবর্তে দুগ্ধজাত দ্রব্য ও অন্যান্য গবাদি পশুদ্রব্য উৎপাদন বর্তমানে কৃষিখাতে উপার্জনের প্রধান উপায়। পর্যটন শিল্পও ঐতিহ্যগতভাবে একটি বড় শিল্প। ২০০৭ সালে পুয়ের্তো রিকোতে প্রায় ৬০ লক্ষ পর্যটক বেড়াতে আসেন।
লালবুক ডুবুরি হাঁস
লালবুক ডুবুরি হাঁস (বৈজ্ঞানিক নাম: Mergus merganser)      (ইংরেজি Red-breasted erganser)  Anatidae পরিবারের অন্তর্গত Mergus গণের অন্তর্ভুক্ত এক প্রজাতির হাঁস।
বিবরণ
একটি প্রাপ্তবয়স্ক লালবুক ডুবুরি হাঁস ৫১-৬২ সেমি লম্বা।পাখার দৈর্ঘ্য প্রায় ৭০-৮৬ সেমি। পুরুষের হাঁসের মাথায় সবুজ চকচকে পালক থাকে। এদের গলা রং সাদা এবং বুকের রং বিবর্ণ। এবং স্ত্রী হাঁসের মাথার পালক ধূসর ও বুকের রং বিবর্ণ।
খাদ্য
লালবুক ডুবুরি হাঁস ডুব দিয়ে পানির তলে সাঁতার কাটে।এরা খাদ্য হিসাবে ছোট মাছ ,জলজ পোকামাকড় ও ব্যাঙ খায়।
প্রজনন
লালবুক ডুবুরি হাঁসের প্রজনন কেন্দ্র উত্তর আমেরিকা, গ্রিনল্যান্ড, ইউরোপও জুড়ে মিঠা পানির হ্রদ এবং নদীতে।
বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় অনিশ্চিত ও অনুমান নির্ভর।কেবলমাত্র দুইটি তালিকায় বাংলাদেশের পাখি বলে উল্লিখিত, দক্ষিণ এশিয়ায় পাখিটি অনিয়মিত ও এ প্রজাতি বাংলাদেশে দেখার আর কোন রেকর্ড নেই।
বিবর্ধক
thumb|right|450px|বিবর্ধকের একটি [[ইলেকট্রনিক বর্তনী]]
সংকেত বিবর্ধক, ইংরেজিতে অ্যাম্পলিফায়ার বা সংক্ষেপে অ্যাম্প মূলতঃ একটি ইলেকট্রনিক যন্ত্র যা এর অন্তর্গামীতে (ইনপুট) প্রদত্ত কোন সংকেত বা সিগনালকে বিবর্ধিত করে বহির্গামীতে (আউটপুট) প্রেরণ করে। ইলেক্ট্রনিক বিবর্ধকও একই কাজ করে, তবে এ ক্ষেত্রে ক্ষুদ্র অন্তর্গামী সংকেত বৃহৎ বহির্গামী সংকেতে পরিবর্তিত হয়। বিবর্ধক এর অন্তর্গামীতে প্রদত্ত সংকেতের আকার বা আকৃতির কোনরূপ পরিবর্তন ঘটায় না, শুধু এর ক্ষমতা বাড়ায়।
যেহেতু শক্তির সংরক্ষণশীলতা নীতি অনুসারে শক্তি অবিনশ্বর, তাই কোন সংকেতের ক্ষমতাকে বিবর্ধিত করতে বাইরে থেকে শক্তি সরবরাহ করতে হয়। বিবর্ধক তার পাওয়ার সাপ্লাই বা শক্তি সরবরাহকের মাধ্যমে শক্তি গ্রহণ করে এবং সেই শক্তি ব্যবহার করে বহির্গামী সংকেতের ক্ষমতা বাড়িয়ে তোলে।
বিবর্ধকের প্রকারভেদ
অন্তর্গামী এবং বহির্গামীর বৈশিষ্ট্য অনুযায়ী বিবর্ধকের শ্রেণী বিভাজন করা যেতে পারে।
ভ্যাকুয়াম টিউব/ভাল্ভ বিবর্ধক
thumb|right|200 px|Traynor YBA-200 গীটার বিবর্ধকের ভেতরে চারটি ইলেক্ট্রো হারমোনিক্স ব্রান্ডের KT88 পাওয়ার টিউব লাইটের আভা
ভ্যাকুয়াম টিউব/ভাল্ভ বিবর্ধকের কিছু ব্যবহার
বহিঃসংযোগ
مضخم إلكتروني Pojačalo
নিকি বেলা
স্টেফানি নিকোল গার্সিয়া-কোলাস (জন্ম: নভেম্বর ২১, ১৯৮৩) হলেন একজন মার্কিন পেশাদারি কুস্তিগীর, অভিনেত্রী এবং মডেল। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে নিকি বেলা নামে কুস্তি করেন। তিনি বর্তমানে ইনজুরির কারণে ডাব্লিউডাব্লিউইতে নিষ্ক্রিয় রয়েছেন।
শ্রাবকযান
শ্রবকযান (श्रवकयन‌; श्रभकयन; ) ভারতীয় বৌদ্ধধর্মে প্রচলিত তিনটি যানের একটি। এই কথাটির অর্থ শ্রোতাদের যান।
ব্যবহার
শ্রবকযানপন্থীরা সম্যকসম্বুদ্ধের শিক্ষার বাণী শুনে অর্হত হওয়ার চেষ্টা করেন। মহাযানপন্থীরা শ্রবকযান ও প্রত্যেকবুদ্ধযানকে হীনযানের অন্তর্গত হিসেবে পরিগণিত করেন।
স্যালুট্যাট
স্যালুট্যাট (Salutat) আমেরিকান চিত্রশিল্পী টমাস এয়াকিনস (১৮৪৪-১৯১৬) কর্তৃক ১৮৯৮ সালে অঙ্কিত একটি চিত্র। ঐ বছর অনুষ্ঠিত একটি সত্যিকারের বক্সিং ম্যাচের ভিত্তিতে ছবিটি আঁকা হয়। ছবিতে দেখা যায়, একজন মুষ্টিযোদ্ধা ম্যাচের পর দর্শকদের উদ্দেশ্যে হাত নাড়ছে। এয়াকিনসের জীবনীকার লয়েড গুডরিকের মতে, স্যালুট্যাট "এয়াকিনসের অন্যতম শ্রেষ্ঠ অবয়ব-অঙ্কন"। লাতিন ভাষায় ছবির শিরোনামের অর্থ "সে অভিবাদন জানায়"।
শ্রাবকযান
প্রাচীন বৌদ্ধ সম্প্রদায়
বেশ কিছু প্রাচীন বৌদ্ধ সম্প্রদায় শ্রবকযানকে নিয়ে তিনটি যানের চিন্তাভাবনা করেছেন। যেমন বৈভাষিক সর্বাস্তিবাদীরা শ্রবকযান, প্রত্যেকবুদ্ধযান ও বোধিসত্ত্বযান এই তিনটি যানের মাধ্যমে বৌদ্ধ আচার পালনের কথা বলেছেন। ধর্মগুপ্তকরা শ্রবকযান ও বোধিসত্ত্বযানকে পৃথক বলে আখ্যা দিয়েছেন।
মহাযান
খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ শ্রবকযানপন্থীদের বর্ণনা দিয়েছেন। এই পন্থীদের ইন্দ্রিয় দুর্বল বলে বর্ণনা করে বলা হয়েছে যে তারা শ্রবকযানের চর্চা করে নিজেদের মুক্তিতে সচেষ্ট। এর বিপরীতে প্রত্যেকবুদ্ধযানপন্থীদের মধ্যম মানের ইন্দ্রিয় এবং মহাযানপন্থীদের উন্নত মানের ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন।
স্যালুট্যাট
পশ্চাদপট
left|thumbnail|বিলি স্মিথের একটি পোস্টকার্ড, ১৯০০ ১৮৭০-এর দশকে নৌকা-বাইচের ছবি আঁকার পর ১৮৯০-এর দশকের শেষভাগে এয়াকিনস আরও একবার নগ্ন পুরুষের ছবি আঁকায় মনোনিবেশ করেন। এবার তিনি বিষয় হিসেবে বেছে নেন পেশাদার মুষ্টিযোদ্ধাদের। ১৮৯৮ সালে এয়াকিনসের দুই ক্রীড়াবিষয়ক লেখক ক্ল্যারেন্স ক্র্যানমার ও হেনরি ওয়ালটার শ্লিচারের সঙ্গে একটি প্রতিযোগিতা দেখতে যান। এঁরাই মুষ্টিযোদ্ধদের সঙ্গে দেখা করে তাদের ভাড়া করে আনেন। এয়াকিনসের শিষ্য তথা ভাস্কর স্যামুয়েল ম্যারির (যিনি ১৮৯৯ সালে বিলি স্মিথের একটি ব্রোঞ্জ মূর্তি নির্মাণ করেন) মতে, স্টুডিওটি এই সময় লড়াইয়ের ক্ষেত্র হয়ে উঠেছিল। একজন যোদ্ধা পোজ দেবে বলে কথা দিয়েও কথা না রাখলে এলউড ম্যাকক্লোস্কি নামে তার এক প্রতিপক্ষ সহযোদ্ধা তাকে ধরে নিয়ে আসে এই বলে: "'অ্যাই, কুকুরের বাচ্চা, তুই মি. এয়াকিনসকে পোজ দিবি বলে ডেট দিয়েছিলি না? এখুনি আয়, নইলে আমি ঘুষি মেরে তোর আহাম্মক মাথাটা ফাটিয়ে দেবো।' ('Hey, you son of a bitch, haven't you got a date to pose for Mr. Eakins? Come on now, or I'll punch your goddamn head off.')"
"টার্কি পয়েন্ট" বিলি স্মিথ নামে দশ বছরে ১০০ বাউট খেলা এবং দুবারের ফেদারওয়েট চ্যাম্পিয়ন এক ফেদারওয়েট মুষ্টিযোদ্ধা ছিলেন স্যালুট্যাট ও বিটুইন রাউন্ডস ছবির নায়ক।
অধ্যয়ন
right|thumbnail|স্যালুট্যাট ছবির জন্য ক্যানভাস তৈলচিত্র অধ্যয়ন, ১৮৯৮, 20 1/8 x 16 1/8 inches; 51 x 41 cm., [[কার্নেই মিউজিয়াম অফ আর্ট, পিটসবার্গ, পেনসিলভানিয়া]]
এয়াকিনস এই ছবির অনেকগুলি পাঠ প্রস্তুত করেন। ১৯৬৫ সালে জোসেফ হিরশহর্ন এর একটি পেনসিল-অন-পেপার পাঠ ক্রয় করেন। ১৯৬৬ সালে তিনি সেটি তাঁর নামাঙ্কিত মিউজিয়ামে দান করেন।
এয়াকিনস এই ছবির একটি ক্যানভাস তৈলচিত্র পাঠও তৈরি করেছিলেন। ১৯০১ সালে শিল্প সমালোচক সাডাকিচি হার্টম্যান তার ছবির প্রশংসা করলে এয়াকিনস তাকে এই পাঠটি উপহার দেন (এই প্রথম এয়াকিনসের শিল্পকর্ম ঐতিহাসিকভাবে প্রশংসিত হয়েছিল)। এই পাঠটি বর্তমানে কার্নেই মিউজিয়াম অফ আর্টে রক্ষিত আছে।
অঙ্কনকৌশল
স্যালুট্যাট, বিটুইন রাউন্ডস (যার একটি অংশ পৃথকভাবে বিলি স্মিথ নামে আঁকা হয়) ও টেকিং দ্য কাউন্ট ছবি তিনটি এয়াকিনসের আঁকা বিশালাকার মুষ্টিযুদ্ধ চিত্রের একটি সিরিজ। প্রথম দুটি ১৮৯৮ সালের ২২ এপ্রিল অনুষ্ঠিত একটি বক্সিং ম্যাচের পারিপার্শ্বিক দৃশ্য। ফিদারওয়েট টিম ক্যালাহান অপর ফিদারওয়েট বিলি স্মিথের মুখোমুখি হন একটি ম্যাচে। ম্যাচটি ফাইনাল রাউন্ড পর্যন্ত চলেছিল। ক্যালাহান ম্যাচে জয়লাভ করেন। যদিও স্যালুট্যাট ছবিতে এয়াকিনস স্মিথকে বিজয়ী হিসাবে দেখিয়েছেন। ছবিতে দেখা যাচ্ছে, স্মিথ গ্ল্যাডিয়েটরদের ভঙ্গিতে হাত তুলে দর্শকদের অভিবাদন জানাচ্ছেন। ছবির মূল ফ্রেমটিতে এয়াকিনস খোদিত করে দেন এই কথাটি: "DEXTRA VICTRICE CONCLAMANTES SALVTAT" (বিজয়ী ডান হাত তুলে তিনি যারা [তার সমর্থনে] চিৎকার করছে, তাদের অভিবাদন জানান)।
এয়াকিনসের অন্যান্য ছবির মতোই এই ছবিতেও অবয়বগুলির অঙ্কন অত্যন্ত সুস্পষ্ট। শিল্প ঐতিহাসিকেরা দর্শকাসনে বসা প্রত্যেককে চিনতে সক্ষম হয়েছেন। বক্সিং ছবিগুলি আঁকার সময় এয়াকিনসের অনেক বন্ধুবান্ধব স্টুডিওয় আসতেন। শিল্পী তাদের আমন্ত্রণ জানিয়ে বলতেন, "একটু বোসো, তোমাকেও এই ছবিতে এঁকে নিচ্ছি।" স্যালুট্যাট ছবির দর্শকের আসনে বসা ব্যক্তিরা হলেন এয়াকিনসের বন্ধু লুইস কেনটন (আইগ্লাস ও বো টাই পরা), ক্রীড়াবিষয়ক লেখক ক্ল্যারেন্স ক্রানমার (বাওলার হ্যাট পরা), ডেভিড জর্ডান (এয়াকিনসের পোর্ট্রেট অফ লেটিটিয়া উইলসন জর্ডান ছবির লেটিটিয়া উইলসন জর্ডানের ভাই), ফটোগ্রাফার লুইস হাসন (জর্ডানের পাশে), এয়াকিনসের ছাত্র স্যামুয়েল মুরে ও এয়াকিনসের বাবা বেঞ্জামিন এয়াকিনস।
প্রদর্শনী ও সংগ্রাহক
১৮৯৯ সালের জানুয়ারি মাসে এয়াকিনস ছবিটিকে পেনসিলভানিয়া অ্যাকাডেমির একটি বার্ষিক প্রদর্শনীতে পাঠান। "যে অল্প কয়েকজন সমালোচক ছবিটিকে দেখেছিলেন, তাঁদের খুশি করতে অসমর্থ হলেও" পরবর্তী পাঁচ বছরে এয়াকিনস ছবিটি মোট চার বার প্রদর্শিত করেন।
এয়াকিনসের জীবদ্দশায় ছবিটি অবিক্রীত অবস্থাতেই থেকে যায়। ১৯২৯ সালে টমাস কোক্র্যান এটি শিল্পীজায়ার কাছ থেকে কিনে নেন। পরে তিনি ছবিটি ম্যাসাচুয়েটসের অ্যান্ডোভারে স্থিত ফিলিপস অ্যাকাডেমির অ্যাডিসন গ্যালারি অফ আমেরিকান আর্টে প্রদান করেন।
নাইমা আক্তার
নাইমা আক্তার (জন্ম ৭ ফেব্রুয়ারি ১৯৯৯) একজন বাংলাদেশী সাঁতারু। তিনি চীনের হাংচৌতে ২০১৮ এফআইএনএ বিশ্ব সাঁতার চ্যাম্পিয়নশিপে নারীদের ৫৯ মিটার ব্যাকস্ট্রোকে এ ইভেন্টে অংশ নেন।
ফৌজদারহাট কলেজিয়েট স্কুল
ফৌজদারহাট কলেজিয়েট স্কুল হল একটি মাধ্যমিক বিদ্যালয় যেটি ফৌজদারহাট ক্যাডেট কলেজ ক্যাম্পাসে অবস্থিত। এটি মূলত প্রতিষ্ঠিত হয়েছিল ক্যাডেট কলেজের কর্মচারীদের ছেলেমেয়েদের এবং অত্র এলাকার ছেলেমেয়েদের শিক্ষাদানের জন্য। এতে প্রায় ৬০০ ছাত্রছাত্রী লেখাপড়া করে। ২০০৮ সালে প্রাক্তন ছাত্রছাত্রীবৃন্দ একটি পুনর্মিলনের আয়োজন করে। এবং ২০১৭ সালে আরেকটি পুনর্মিলন অনুষ্ঠিত হয়।
শিক্ষার মান ও পরিবেশ
এই বিদ্যালয়ে প্রায় ১২ জন শিক্ষক শিক্ষাদান করে। এর প্রাকৃতিক সৌন্দর্য পড়ালেখার উপযোগি। এবং এখানে খেলার জন্য বাস্কেট বল মাঠ, ক্রিকেট, ফুটবল ইত্যাদি নানারকমের মাঠ রয়েছে। বিদ্যালয়টিতে নিয়মিত বার্ষিক ক্রীড়া প্রতিযোগিতা সম্পন্ন হয়। সাধারণত মাননীয় সাংসদ সদস্য বা স্থানীয় গণ্যমান্য ব্যক্তিবর্গকে এ অনুষ্টানে আমন্ত্রন জানানো হয়।
সৌন্দর্য
পাহাড় এবং সাগরের সৌন্দর্যের মাঝখানে এটি অবস্থিত। এছাড়া বিদ্যালয়ের মাঠ-সামনের পাহাড়-ক্যাডেট কলেজ ক্যাম্পাসের সৌন্দর্য এটিকে অপরূপ সৌন্দর্য দান করেছে।
মিরা সরভিনো
মিরা ক্যাথরিন সরভিনো (Mira Katherine Sorvino; ; জন্ম ২৮ সেপ্টেম্বর ১৯৬৭) একজন মার্কিন অভিনেত্রী। তিনি উডি অ্যালেনের মাইটি আফ্রোদিতি (১৯৯৫) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।
তিনি রমি অ্যান্ড মিশেলস হাই স্কুল রিইউনিয়ন (১৯৯৭), মিমিক (১৯৯৭), লুলু অন দ্য ব্রিজ (১৯৯৮), দ্য রিপ্লেসমেন্ট কিলার্স (১৯৯৮), সামার অব স্যাম (১৯৯৯) ও লাইক ড্যান্ডেলিয়ন ডাস্ট (২০০৯) চলচ্চিত্রে শ্রেষ্ঠাংশে অভিনয় করেন। টেলিভিশনে তিনি নর্মা জিন অ্যান্ড মেরিলিন (১৯৯৬)-এ মেরিলিন মনরো চরিত্রে অভিনয়ের জন্য সীমিত বা সংকলিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন এবং নর্মা জিন অ্যান্ড মেরিলিন ও হিউম্যান ট্র্যাফিকিং (২০০৫)-এর জন্য দুইবার সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
প্রারম্ভিক জীবন
সরভিনো ১৯৬৭ সালের ২৮শে সেপ্টেম্বর নিউ ইয়র্ক সিটির ম্যানহাটনে জন্মগ্রহণ করেন। তার মাতা লরেইন রুথ ডেভিস আলঝেইমার রোগের থেরাপিস্ট ও সাবেক অভিনেত্রী এবং তার পিতা পল সরভিনো একজন অভিনেতা ও চলচ্চিত্র পরিচালক। তার দুই ভাইবোন রয়েছে, তারা হলেন মাইকেল ও অ্যামান্ডা সরভিনো। তিনি পিতার দিক থেকে ইতালীয় বংশোদ্ভূত।
তিনি নিউ জার্সি অঙ্গরাজ্যের টেনাফ্লাই শহরে বেড়ে ওঠেন। সেখানে তিনি তার শৈশবের বন্ধু হোপ ডেভিসের সাথে বাড়ির উঠানে নাটক লিখতেন ও অভিনয় করতেন এবং ডোয়াইট-ইঙ্গলউড স্কুলের নাটকে অভিনয় করতেন। শৈশবে তিনি তার মায়ের সামাজিক কাজের দ্বারা অনুপ্রাণিত হন। সরভিনো উচ্চ বিদ্যালয়ে ভালো ফলাফল করেন এবং হার্ভার্ড বিশ্ববিদ্যালয়ে পড়ার সুযোগ পান। তিনি একচেঞ্জ শিক্ষার্থী হিসেবে চীনের বেইজিংয়ে সিআইইই-তে এক বছর পড়াশোনা ম্যান্ডারিন চীনা নিয়ে পড়াশোনা করেন। ১৯৮৯ সালে তিনি পূর্ব এশীয় শিক্ষা নিয়ে হার্ভার্ড ম্যাগনা কাম লড ডিগ্রি অর্জন করেন। হার্ভার্ডে পড়াকালীন তিনি ১৯৮৫ সালে হার্ভার্ড-র‍্যাডক্লিফ ভেরিটোনস প্রতিষ্ঠার সাথে জড়িত ছিলেন।
কর্মজীবন
থাম্ব|200px|২০০১ সালের সরভিনো ১৯৯৪ সালে রবার্ট রেডফোর্ডের কুইজ শো ও হুইট স্টিলম্যানের বার্সেলোনা চলচ্চিত্রে ছোট দুটি চরিত্রে অভিনয়ের পর তিনি উডি অ্যালেনের মাইটি আফ্রোদিতি (১৯৯৫) চলচ্চিত্রে সদা-হাস্যোজ্জ্বল যৌনকর্মী চরিত্রে অভিনয় করে সমাদৃত হন। রোলিং স্টোন-এর পিটার ট্র্যাভার্স লিখেন, "চলচ্চিত্রটি সরভিনোর জন্য একটি প্রদর্শনী... যিনি রোমাঞ্চকর অভিনয় পারদর্শিতা দেখিয়েছেন", এবং ভ্যারাইটির টড ম্যাকার্থি লিখেন, "এই চলচ্চিত্রের সবচেয়ে বড় বিস্ময় ও আকর্ষণ ছিলেন সরভিনো।" এই চলচ্চিত্রে অভিনয় করে তিনি তারকা খ্যাতি অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। চলচ্চিত্রটি তাকে আন্তর্জাতিক অঙ্গনে খ্যাতি এনে দিলেও তিনি বলেন এই চলচ্চিত্রের দৃশ্যধারণ খুবই চাপযুক্ত ছিল। তিনি বলেন, "প্রতি রাতে নতুন করে স্নায়ুবৈকল্য ঘটত। আমি কাঁদতাম ও ঈশ্বরের সাথে কথা বলতাম, আমি খুবই স্নায়ুচাপে ছিলাম। পরের দিন আমি আমার দৃশ্যগুলো নিয়ে কাজ করতাম।"
১৯৯৬ সালে তিনি এইচবিওর নর্মা জিন অ্যান্ড মেরিলিন (১৯৯৬) টিভি চলচ্চিত্রে মেরিলিন মনরো চরিত্রে অভিনয় করে সীমিত বা সংকলিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তিনি ১৯৯৭ সালে লিসা কুড্রোর সাথে রমি অ্যান্ড মিশেলস হাই স্কুল রিইউনিয়ন ও গিয়ের্মো দেল তোরোর ভীতিপ্রদ চলচ্চিত্র মিমিক, ১৯৯৮ সালে লুলু অন দ্য ব্রিজ ও দ্য রিপ্লেসমেন্ট কিলার্স এবং ১৯৯৯ সালে ভাল কিলমারের সাথে অ্যাট ফার্স্ট সাইট ও স্পাইক লির সামার অব স্যাম (১৯৯৯) চলচ্চিত্রে অভিনয় করেন।
তিনি লাইফটাইমের হিউম্যান ট্র্যাফিকিং (২০০৫) টিভি চলচ্চিত্রে ইমিগ্রেশন ও কাস্টমস এনফোর্সমেন্ট প্রতিনিধি চরিত্রে অভিনয়ের জন্য আরেকবার সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
ইঞ্জিনিয়ারিং লিজেন্ডস
ইঞ্জিনিয়ারিং লিজেন্ডস:গ্রেট আমেরিকান সিভিল ইঞ্জিনিয়ারস ২০০৫ সালের একটি বই, যেটি লিখেছেন রিচার্ড ওয়েইনগার্ডট। বইটিতে সপ্তদশ শতাব্দী থেকে শুরু করে বর্তমানকালের ৩২ জন কিংবদন্তি প্রকৌশলীর কথা বর্ণিত আছে, তন্মধ্যে উল্লেখযোগ্য হলেন: ফজলুর রহমান খান, হাল আইয়েঙ্গার, তাং ইয়েন-লিন,বেঞ্জামিন রাইট ও ফ্রেড সেভেরুদ। বইটির লেখক বইটিতে এসব প্রকৌশলীদের উদ্ভাবনী ক্ষমতা সম্পর্কে আলোকপাত করেছেন, যাদের অনেকেই বিভিন্ন দেশ থেকে অভিবাসী হিসেবে যুক্তরাষ্ট্রে এসেছিলেন। তিনি বইটিতে তাদের উদ্ভাবনী ক্ষমতার দরুন দুনিয়ার বুকে সংঘটিত অবিস্মরণীয় পরিবর্তন সম্পর্কে আলোকপাত করেছেন। বইটি এই বিষয়ে আলোকপাত করেছে যে, ইমারতগুলোর নাম সবার মুখে মুখে উচ্চারিত হলেও, ইমারতের সাথে যুক্ত প্রকৌশলীদের নাম সবার মুখে মুখে উচ্চারিত হয় না। বইটিতে তাদের জীবনের বিভিন্ন কাহিনি ফুটে উঠেছে। ফুটে উঠেছে তাদের জীবনের হরেক রকম বাধাবিপত্তির কাহিনি।
সামালখা
সামালখা (Samalkha) ভারতের হরিয়ানা রাজ্যের পানিপাত জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৭ মিটার (৭৪৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সামালখা শহরের জনসংখ্যা হল ২৯,৮৫৬ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে সামালখা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
এস এম ফারুক
এস এম ফারুক বাংলাদেশের বগুড়া জেলার রাজনীতিবিদ ও বীর মুক্তিযোদ্ধা। যিনি তৎকালীন বগুড়া-৯ আসনের (বতর্মান বগুড়া–৬) সংসদ সদস্য ছিলেন। তিনি ২৭ বছর বয়সে বগুড়া সদর আসনের তৎকালীন বগুড়া–৯ আসনের সংসদ সদস্য নির্বাচিত হন। তিনি বগুড়া জেলা বিএনপির প্রতিষ্ঠাতা সাধারণ সম্পাদক ছিলেন‌ এবং বগুড়া জেলা মুক্তিযোদ্ধা সংসদ এর প্রতিষ্ঠাতা কমান্ডার  ছিলেন।
প্রাথমিক জীবন
এস এম ফারুক বগুড়া জেলায় জন্মগ্রহণ করেন।
রাজনৈতিক জীবন
এস এম ফারুক ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বগুড়া-৯ আসন থেকে সংসদ সদস্য নির্বাচিত হন।
মৃত্যু
তিনি ১১ ডিসেম্বর ২০২২ রবিবার সকাল ৮:৪০-এ মৃত্যুবরণ করেন।
নলিনাক্ষ সান্যাল
নলিনাক্ষ সান্যাল (নভেম্বর, ১৮৯৮ — ২৯ অক্টোবর, ১৯৮৭) একজন বাঙালি রাজনৈতিক ব্যক্তিত্ব, স্বাধীনতা সংগ্রামী ও অর্থনীতিবিদ। তার জন্ম হয়েছিল নদিয়া জেলা য়।
শিক্ষা
বহরমপুর কৃষ্ণনাথ কলেজ এবং প্রেসিডেন্সী কলেজে র পাঠ শেষ করে বিলেত যান। লন্ডন স্কুল অব ইকোনমিক্স এর ছাত্র ছিলেন। খ্যাতনামা পণ্ডিত হ্যারল্ড ল্যাস্কির অধীনে গবেষণা করে পিএইচডি ডিগ্রী অর্জন করেন তিনি।
রাজনীতি
লন্ডনে থাকাকালীন জাতীয়তাবাদী ও দেশাত্মবোধক রাজনীতিতে আকৃষ্ট হন। সেদেশে একটি সরকারি ভবনে কংগ্রেস পতাকা উড়িয়ে কারাদণ্ড ভোগ করেন। সাইমন কমিশন বয়কটের জন্যেও তার কারাবাস হয়। দেশে ফিরে বঙ্গীয় প্রাদেশিক কমিটির প্রথম সারির নেতা হিসেবে প্রতিষ্ঠিত হন। কলকাতা য় ১৯৩৩ সালে নিষিদ্ধ কংগ্রেস অভ্যর্থনা সমিতির সভাপতিত্ব করার অভিযোগে আবার তিনি গ্রেপ্তার হন। ১৯৩৬ সালে প্রথমবার ভারতীয় জাতীয় কংগ্রেস বিধায়ক হয়েছিলেন। সুবক্তা ছিলেন। ১৯৩৭-৪৭ টানা দশ বছর বঙ্গীয় আইনসভার সদস্য হিসেবে গুরুত্বপূর্ণ ভূমিকা পালন করেছেন। সংসদে দলের মুখ্যসচিব ছিলেন। ১৯৬৭ খ্রিষ্টাব্দে অজয় মুখোপাধ্যায়ে র সংগে কংগ্রেস থেকে বেরিয়ে আলাদা বাংলা কংগ্রেস প্রতিষ্ঠা করেন এবং পূনরায় বিধায়ক হন। মতবিরোধে আবার দল পরিত্যাগ করে প্রফুল্লচন্দ্র ঘোষ এর পি ডি এফ মন্ত্রিসভায় যোগ দেন। এই মন্ত্রিসভা বিদায়ের পর সক্রিয় রাজনীতি থেকে সরে আসেন নলিনাক্ষ সান্যাল।
সামাজিক কর্মকাণ্ড
দীর্ঘ ৩৫ বছর কলকাতা কলকাতা বিশ্ববিদ্যালয়ে র অধীনে অর্থনীতি বিষয়ে অধ্যাপনা করেছেন নলিনাক্ষ সান্যাল। আধুনিক মনস্ক, সংস্কারমুক্ত চিন্তার মানুষ ছিলেন তিনি। ১৯২৪ সালে বিবাহ করেন বহরমপুরের ভট্টাচার্য পরিবারের কন্যাকে। নিজের বিবাহ অনুষ্ঠানে কোনো রকম ধর্মীয় সংস্কার ও গোঁড়ামিকে প্রশ্রয় দেননি। তৎকালীন হিন্দু সমাজপতিদের বিরুদ্ধে দাঁড়িয়ে শালগ্রামশিলা, পঙ্‌ক্তি ভোজনের প্রথাকে বাতিল করে বিবাহ করেন। নিমন্ত্রণ করেন বন্ধু কাজী নজরুল ইসলাম কে। যা তীব্র আলোড়ন সৃষ্টি করেছিল বিবাহ বাসরে। বহরমপুর জেল থেকে কবি নজরুল ছাড়া পেলে সর্বপ্রথম সংবর্ধনা দিয়েছিলেন তার সুহৃদ নলিনাক্ষ সান্যাল ও জেল গেট থেকে নজরুলকে শোভাযাত্রা সহকারে নিয়ে যান এবং সমাজের রক্তচক্ষু উপেক্ষা করে নিজের বাসায় তোলেন।
নলিনাক্ষ সান্যাল করিমপুর পান্নাদেবী কলেজে র অন্যতম প্রতিষ্ঠাতা।
খুলনা নদীবন্দর
খুলনা নদীবন্দর বাংলাদেশের দক্ষিণাঞ্চলের খুলনা বিভাগের খুলনা জেলায় অবস্থিত একটি গুরুত্বপূর্ণ নদীবন্দর। মোংলা বন্দর থেকে নদীপথে দেশের বিভিন্ন স্থানে পণ্য পরিবহনের গুরুত্বপূর্ণ মাধ্যম হিসেবে ব্যবহৃত হয় খুলনা নদীবন্দর।
ইসরায়েলের মসজিদের তালিকা
এই তালিকাটি হচ্ছে ইসরায়েলের মসজিদের তালিকা।
বাংলাদেশ হাউস বিল্ডিং ফাইনান্স কর্পোরেশন
বাংলাদেশ হাউস বিল্ডিং ফাইনান্স কর্পোরেশন (সংক্ষেপে: বিএইচবিএফসি) বাংলাদেশের একটি রাষ্ট্রীয় মালিকানাধীন বিশেষায়িত আর্থিক সেবাদানকারী প্রতিষ্ঠান। এটি দেশের গৃহায়ন সমস্যার সমাধানে জনসাধারনকে গৃহ নির্মান তথা সামগ্রিক গৃহায়ন ব্যবস্থার উন্নয়নে আর্থিক সহযোগিতা প্রদান করে থাকে। দেশের গৃহায়ন সমস্যার সমাধানের উদ্দেশ্যে ১৯৫২ সালে হাউস বিল্ডিং ফাইনান্স কর্পোরেশন প্রতিষ্ঠিত হয়।
ইতিহাস
বাংলাদেশ হাউস বিল্ডিং ফাইনান্স কর্পোরেশন ১৯৫২ সালে প্রতিষ্ঠার পর থেকে দেশের গৃহনির্মাণ ও গৃহায়ন ব্যবস্থার উন্নয়নে কাজ করে আসছিল। বাংলাদেশে স্বাধীন হওয়ার পর ১৯৭৩ সালে জারীকৃত রাষ্ট্রপতির ৭নং আদেশ বলে বাংলাদেশ হাউস বিল্ডিং ফাইনান্স কর্পোরেশন (বিইচবিএফসি) পুনর্গঠিত হয়।
উদ্দেশ্য
বাংলাদেশের প্রকট গৃহায়ন সমস্যার সমাধান তথা সামগ্রিক গৃহায়ন ব্যবস্থার উন্নয়নই বাংলাদেশ হাউস বিল্ডিং ফাইনান্স কর্পোরেশনর মূল উদ্দেশ্য। দীর্ঘ কয়েক যুগ  দেশের গৃহায়ন খাতে অর্থ সংস্থানের ক্ষেত্রে বিএইচবিএফসি একমাত্র প্রতিষ্ঠান হিসাবে কাজ করে আসছে। যদিও কয়েকটি বাণিজ্যিক ব্যাংক ও আর্থিক প্রতিষ্ঠান এ খাতে ঋণ প্রদান করে থাকে, তবুও গৃহায়ন খাতে ঋণ প্রদানে মধ্যবিত্ত ও নিম্ন মধ্যবিত্তদের জন্য বাংলাদেশ হাউস বিল্ডিং ফাইনান্স কর্পোরেশন অন্যতম প্রধান উৎস।
মালিকানা
বাংলাদেশ হাউস বিল্ডিং ফাইনান্স কর্পোরেশন শতভাগ সরকারী মালিকানাধীন একটি বিশেষায়িত আর্থিক প্রতিষ্ঠান এবং এর পরিশোধিত মূলধনের সবটাই বাংলাদেশ সরকার কর্তৃক পরিশোধিত । এর অনুমোদিত মূলধনের পরিমান ১১০ কোটি টাকা এবং পরিশোধিত মূলধনের পরিমান ১১০ কোটি টাকা। এছাড়াও, এটি ডিবেঞ্চার বিক্রি, সরকারী ঋণ ও আমানত গ্রহণের মাধ্যমে তহবিলের সংস্থান করে থাকে।
কার্যালয়সমূহ
বাংলাদেশ হাউস বিল্ডিং ফাইনান্স কর্পোরেশনের সদর দফতর ঢাকার পুরানা পল্টনে অবস্থিত। এর মোট ১০ টি জোনাল অফিস রয়েছে যার ২ টি ঢাকায় এবং চট্টগ্রাম, খুলনা, রাজশাহী, বরিশাল, সিলেট, ময়মনসিংহ, রংপুর ও ফরিদপুর শহরে ১ টি করে। এছাড়া, জোনাল অফিসসমূহের আওতাধীন সারাদেশে ১৪টি রিজিওনাল ও ৬০টি শাখা অফিস রয়েছে।
ব্যবস্থাপনা
বাংলাদেশ হাউস বিল্ডিং ফাইনান্স কর্পোরেশন পরিচালনার জন্য রয়েছে একটি ৬(ছয়) সদস্যের পরিচালনা পর্ষদ যার একজন চেয়ারম্যান থাকবে যিনি সরকার কর্তৃক মনোনীত হবেন।সরকারী নির্দেশনার আলোকে প্রয়োজনীয় কার্যক্রম গ্রহণ ও বাস্তবায়নের জন্য প্রয়োজনীয় নীতিমালা প্রণয়ন পরিচালনা পর্ষদের উপর ন্যস্ত। এছাড়া কর্পোরেশন সার্বিক ব্যবস্থাপনার জন্য প্রধান দায়িত্ব থাকে ব্যবস্থাপনা পরিচালকের হাতে কর্পোরেশনের প্রধান নির্বাহী কর্মকর্তা হিসেবে সকল কার্যক্রম পরিচালনা করেন। এছাড়াও, ০১(এক)জন উপ-ব্যবস্থাপনা পরিচালক ও ০৬(ছয়)জন মহাব্যবস্থাপক ব্যবস্থাপনা পরিচালক-কে সহায়তা করেন।
ঋণ ও আর্থিক সেবা
বাংলাদেশ হাউস বিল্ডিং ফাইনান্স কর্পোরেশন দেশের গৃহায়ন সমস্যার সমাধান তথা সামগ্রিক গৃহায়ন ব্যবস্থার উন্নয়নের উদ্দেশ্যে জনসাধারনকে গৃহ নির্মান তথা সামগ্রিক গৃহায়ন ব্যবস্থার উন্নয়নে নিন্মক্ত ঋণ ও আর্থিক সহযোগিতাসমূহ দিয়ে থাকেঃ
ময়দা কালীমন্দির
বিবরণ
১১৭৬ বঙ্গাব্দে বড়িশার সাবর্ণ চৌধুরী আটচালা ময়দা কালীমন্দির প্রতিষ্ঠা করেন। মন্দিরে গর্ভগৃহে অবস্থিত একটি শিলা কালী রূপে পূজিত হয়।
২০২১ ত্রিদেশীয় কাপ (কিরগিজস্তান)
২০২১ ত্রিদেশীয় কাপ কিরগিজ ফুটবল ইউনিয়ন কর্তৃক আয়োজিত একটি আন্তর্জাতিক প্রীতি ফুটবল টুর্নামেন্ট। ২০২১ সালের ২ থেকে ৭ সেপ্টেম্বর পর্যন্ত অনুষ্ঠিত এই টুর্নামেন্টের সবগুলো খেলাই দোলেন অমুরজাকভ স্টেডিয়ামে অনুষ্ঠিত হয়।   এতে কিরগিজস্তান জাতীয় ফুটবল দল চ্যাম্পিয়ন হয়।
অংশগ্রহণকারী দেশ
বন্ধনীতে ফিফা র‌্যাংকিং ।
কাদাল আজিবাতিল্লাই
কাদাল আজিবাতিল্লাই (காதல் அழிவதில்லை) হচ্ছে ২০০২ সালে মুক্তিপ্রাপ্ত একটি তামিল প্রণয়ধর্মী চলচ্চিত্র। চলচ্চিত্রটিতে অভিনয় করেছিলেন সিলামবারাসান (তার অভিনীত প্রথম চলচ্চিত্র যেটাতে তিনি একজন নায়ক, এর আগে তিনি শিশুশিল্পী হিসেবে তামিল চলচ্চিত্র জগতে ছিলেন) এবং চার্মি কৌর। চলচ্চিত্রটির পরিচালক ছিলেন সিলামবারাসেরন বাবা টি. রাজেন্দ্র এবং প্রযোজক ছিলেন সিলামবারাসানেরই মা ঊষা। তেমন একটা ব্যবসাসফল চলচ্চিত্র ছিলোনা এটি তবে এটি ছিলো সিলামবারাসানের চলচ্চিত্র কর্মজীবনের প্রবেশপথ। চলচ্চিত্রটির সঙ্গীত পরিচালনা টি রাজেন্দ্র নিজেই করেছিলেন।
সনখোল
সনখোল (Sankhol) ভারতের হরিয়ানা রাজ্যের ঝাজ্জর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সনখোল শহরের জনসংখ্যা হল ৫১৭৮ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে সনখোল এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
দত্তপুকুর রেলওয়ে স্টেশন
দত্তপুকুর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার দত্তপুকুর শহরে অবস্থিত।
অবস্থান
দত্তপুকুর রেলওয়ে স্টেশন উত্তর চব্বিশ পরগণা জেলার দত্তপুকুরে অবস্থিত। এই স্টেশন থেকে পরবর্তী স্টেশন হল - বিড়া রেলওয়ে স্টেশন এবং পূর্ববর্তী স্টেশন হল - বামনগাছি রেলওয়ে স্টেশন।
ইতিহাস
১৮৮২-৮৪ সালে বেঙ্গল সেন্ট্রাল রেলওয়ে কোম্পানি দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।
পরিকাঠাম
দত্তপুকুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
দত্তপুকুর রেলওয়ে স্টেশনের রেলপথে বৈদ্যুতীক ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ এবং শিয়ালদা, বারাসাত ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
প্রশাসন ও নিরাপত্তার ব্যবস্থা
দত্তপুকুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
আবু শাহ্‌রিয়ার
আবু শাহ্‌রিয়ার (৬ ফেব্রুয়ারি ১৯৩৪–৬ অক্টোবর ২০১৪) বাংলাদেশের কথাসাহিত্যিক ও সাহিত্য অনুবাদক ছিলেন। অনুবাদ সাহিত্যে বিশেষ অবদানের জন্য তিনি ১৯৭৯ সালে বাংলা একাডেমি পুরস্কার পান।
জীবনী
আবু শাহ্‌রিয়ার ৬ ফেব্রুয়ারি ১৯৩৪ সালে ঢাকার আরমানিটোলায় জন্মগ্রহণ করেন। তার পিতার নাম আনোয়ার হোসেন ও মাতার নাম লতিফুন নেছা। বসবাস করতেন ঢাকার মোহাম্মদপুরের মোহাম্মদি হাউজিংয়ে। তিনি ১৯৫১ সালে ঢাকা কলেজিয়েট স্কুল থেকে ম্যাট্রিকুলেশন, ১৯৫৪ সালে ঢাকা কলেজ থেকে আইএসসি ও ১৯৫৬ সালে ঢাকা বিশ্ববিদ্যালয় থেকে বিএসসি ডিগ্রী অর্জন করেন। তিনি মাহমুদা শাহ্‌রিয়ারকে বিয়ে করেন। কর্মজিবনে তিনি বাংলাদেশ বিদ্যুৎ উন্নয়ন বাের্ড থেকে ১৯৯২ সালে উপপরিচালক পদ থেকে অবসর গ্রহণ করেন।
গ্রন্থ
আবু শাহ্‌রিয়ার কথাসাহিত্য ও অনুবাদ সাহিত্যে অবদান রেখেছেন। উপন্যাস ‘অন্বেষা' (১৯৬০); ছােটগল্প সঙ্কলন ‘স্বপ্নলােক’ (১৯৮৮) ও ‘এই সময় (২০০০); জীবনী ‘হুমায়ন কাদির’ (১৯৯৪); অনুবাদ ‘হ্যামলেট’ (১৯৭৪) ও ‘অ্যান্টনি ও ক্লিওপেট্রা'। (১৯৭৮); সম্পাদনা ‘হুমায়ুন কাদির রচনাবলী’ প্রথম খণ্ড (২০০৫)।
মৃত্যু
আবু শাহ্‌রিয়ার ৬ অক্টোবর ২০১৪ সালে মৃত্যুবরণ করেন।
তারাকান্দা উপজেলা
তারাকান্দা উপজেলা বাংলাদেশের ময়মনসিংহ জেলার অন্তর্গত একটি উপজেলা।
ইতিহাস
উপজেলাটি ২০১৩ সালে  ৩ জানুয়ারী প্রতিষ্ঠিত হয়। এর আগে এটি ফুলপুর উপজেলার অধীন একটি থানা ছিল যা ১৯ মে, ১৯৯৯ ইং তারিখে প্রতিষ্ঠিত হয়। উত্তর ময়মনসিংহে মরা খড়িয়া নদীর তীরে ময়মনসিংহ-ফুলপুর পাকা রাস্তার পাশে তারাকান্দা উপজেলা সদরের অবস্থান। তারাকান্দা উপজেলার আয়তন ৫৮৯ বর্গ কিলোমিটার। বর্তমানে এ উপজেলা ১০ টি ইউনিয়ন নিয়ে গঠিত।
ভৌগোলিক পরিচিতি
তারাকান্দা উপজেলার ভৌগোলিক অবস্থান উত্তর অক্ষাংশের ২৪°৯৫ এবং ৯০°৩৫' পূর্ব। রাংসা নদীর তীরে এ উপজেলা অবস্থিত। এ উপজেলার উত্তরে ফুলপুর উপজেলা, হালুয়াঘাট উপজেলা ও ধোবাউড়া উপজেলা, দক্ষিণে ময়মনসিংহ সদর উপজেলা, পূর্বে গৌরীপুর উপজেলা,পশ্চিমে শেরপুর জেলার নকলা উপজেলা। এই উপজেলার উল্লেখযোগ্য খাল হচ্ছে- কংশ খাল।
প্রশাসনিক এলাকা
তারাকান্দা উপজেলায় বর্তমানে ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তারাকান্দা থানার আওতাধীন।
শিক্ষা ব্যবস্থা
উপজেলায় ১১টি কলেজ, ৭৩টি মাধ্যমিক বিদ্যালয়, ১১৩টি সরকারি প্রাথমিক বিদ্যালয় রয়েছে।
বিবিধ
মাসিক কালের আলো, মাসিক নবদিগন্ত, পাক্ষিক তারাকান্দা, দৈনিক সকালের দুনিয়া।
বিরল ব্যধি দিবস
থাম্ব| ২০১৮ সালে একটি বিরল ব্যধি দিবসের সেমিনার
বিরল ব্যধি দিবস হল ফেব্রুয়ারী মাসের শেষ দিনটি বিরল রোগের জন্য সচেতনতা বাড়াতে এবং বিরল রোগে আক্রান্ত ব্যক্তি এবং তাদের পরিবারের জন্য চিকিত্সা এবং চিকিত্সা প্রতিনিধিদের প্রবেশাধিকার উন্নত করার জন্য পালন করা হয়।   বিরল রোগের জন্য ইউরোপীয় সংস্থা ২০০৮ সালে অজানা বা উপেক্ষিত অসুস্থতার জন্য সচেতনতা বাড়াতে দিবসটি প্রতিষ্ঠা করে। সেই সংস্থার মতে, অনেক বিরল রোগের চিকিৎসা অপর্যাপ্ত, যেমন সামাজিক নেটওয়ার্কগুলি বিরল রোগে আক্রান্ত ব্যক্তিদের এবং তাদের পরিবারকে সহায়তা করার জন্য; অধিকন্তু, ইতিমধ্যে স্বতন্ত্র রোগে (যেমন এইডস, ক্যান্সার ইত্যাদি) আক্রান্তদের জন্য অনেক দিন উৎসর্গ করা হলেও, এর আগে বিরল রোগে আক্রান্তদের প্রতিনিধিত্ব করার জন্য কোন দিন ছিল না। ২০০৯ সালে বিরল ব্যধি দিবস বিশ্বব্যাপী পালিত হয়। ন্যাশনাল অর্গানাইজেশন ফর রেয়ার ডিসঅর্ডারস মার্কিন যুক্তরাষ্ট্রে ২০০টি বিরল রোগের রোগীর ওকালতি সংস্থাকে একত্রিত করেছিল, যেখানে চীন, অস্ট্রেলিয়া, তাইওয়ান এবং লাতিন আমেরিকার সংস্থাগুলিও তাদের নিজ নিজ দেশে কার্যক্রমের সমন্বয় এবং প্রচারের প্রচেষ্টায় নেতৃত্ব দিয়েছিল।
রক্ষণশীলতাবাদ
রক্ষণশীলতা বা রক্ষণশীলতাবাদ হল দ্রুত পরিবর্তনের বিরোধিতা, এবং এটি সমাজে ঐতিহ্যকে ধরে রাখার প্রতি গুরুত্ব প্রদান করে। গ্র্যাজুয়ালিজম বা পর্যায়ক্রমিক পরিবর্তনবাদ এর একটি প্রকরণ।
১৮১৮ সালে ফ্রান্সিস-রেনে দে চেট্যুব্রিয়ান্ড রাজনৈতিক প্রসঙ্গে সর্বপ্রথম এই পরিভাষাটি ব্যবহার করেন। এটি ছিল বর্বোন পুনুরুদ্ধারকালীন সময়, যখন ফরাসি বিপ্লবের প্রণীত নীতিসমূহ প্রত্যাবর্তনের দাবি করা হয়েছিল।
ডানপন্থী রাজনীতির সঙ্গে উক্ত পরিভাষাটি সম্পর্কিত। বিস্তৃত পরিসরের একটি দৃষ্টিভঙ্গিকে ব্যাখ্যা করার জন্য এই পরিভাষাটি বারংবার ব্যবহৃত হয়েছে। রক্ষণশীল হিসেবে স্পষ্টভাবে বিবেচিত কোন একটিও নির্দিষ্ট নীতিমালা নেই, কারণ রক্ষণশীলতার সংজ্ঞার্থ এ সম্পর্কিত স্থান ও কালের উপর নির্ভর করে।
প্রধানত আব্রাহামিক ধর্মের ঐতিহ্যবিশিষ্ট দেশগুলোতে রক্ষণশীলতাবাদে ধর্মীয় বিশ্বাসের প্রতি সমর্থনের প্রবণতা দেখা যায়, যেখানে সেগুলো হল প্রধান বা সংখ্যাগরিষ্ঠ ধর্ম। ইংল্যান্ডে প্রকাশিত এডমান্ড বার্কের রিফ্লেকশন্স অন দ্যা রেভুলেশন ইন ফ্রান্স (ফ্রান্সে বিপ্লবের প্রতিফলন) বইয়ে লেখক অভিমত দেন যে, কোন যত্নবান সরকারের কর্তব্য হল জনগণকে সন্তুষ্ট রাখা এবং আইনানুগভাবে তাদের ব্যবস্থাপনা করা। তার এই দুটি নীতিই পরবর্তীকালে একই সঙ্গে প্রচলিত হয়।
কিছু রক্ষণশীলবিদ প্রচলিত বিষয়গুলোকে যেমন আছে তেমনই রাখতে চায়, অন্যদিকে বাকিরা চায় সেগুলোকে সেই অবস্থানে ফিরিয়ে নিতে যে অবস্থায় এগুলো পূর্বে ছিল বা এগুলোর উৎপত্তি ঘটেছিল। ইংল্যান্ডে একটি রক্ষণশীল রাজনৈতিক দল গঠিত হয়েছিল যার লক্ষ্য ছিল ধনী দরিদ্রের মাঝে উন্নত সমবায়, গণতন্ত্র, এবং কল্যাণ রাষ্ট্র প্রতিষ্ঠা। সে সময়ে ফ্রান্স এবং ইউরোপের অন্যান্য অংশের রক্ষণশীলপন্থীরাও একে সমর্থন জানিয়েছিলেন।
অতীতে যুক্তরাষ্ট্রে রক্ষণশীলপন্থীরা কেন্দ্রীকরণের প্রতি সতর্ক দৃষ্টি রাখতেন; তারা কল্যাণ রাষ্ট্রের ধারণাকে সন্দেহের দৃষ্টিতে দেখতেন এবং ব্যবসায়ীদেরকে মজুরি ও পণ্যের মূল্যের ব্যপারে আস্থাভাজন বলে মনে করতেন।
হারাগাছ বহুমূখী উচ্চ বিদ্যালয়
হারাগাছ বহুমূখী উচ্চ বিদ্যালয় বাংলাদেশের প্রাচীনতম বিদ্যালয় গুলোর মধ্যে একটি। এটি ১৯২৩ সালে রংপুর জেলায়, কাউনিয়া উপজেলায়, হারাগাছে প্রতিষ্ঠিত হয়। প্রাথমিক অবস্থায় এটি একটি মাদ্রাসা ছিল, পরে একে "হারাগাছ বহুমূখী উচ্চ বিদ্যালয়ে" রূপান্তরিত করা হয়।
ইতিহাস
স্কুলটি হারাগাছস্থ খান সাহেব আছিমুদ্দিন দালাল তার পিতা বন্দে আলী মিয়ার নামে "ধুমগাড়া গোলাহাটে" “বন্দে আলী জুনিয়ার মাদ্রাসা” প্রতিষ্ঠা করেন। এটি তিনি পরবর্তীতে সারাই হক বাজার এলাকায় পাবলিক মাঠ সংলগ্ন রাস্তার পশ্চিম পার্শ্বে স্থানান্তরিত করেন এবং ইহাকে নিউ স্কীমভূক্ত “হারাগাছ সিনিয়র মাদ্রাসা” নামকরণ করা হয়। এই মাদ্রাসার জন্য জমি প্রদান করেন প্রামাণিক বংশীয় ভ্রাতৃগণ।
১৯৪৭ এর পরবর্তীতে ডাঃ আব্দুল হামিদ খন্দকার সাহেব “হারাগাছ হাই মাদ্রাসা”-টিকে “আছিমুদ্দিন মেমোরিয়াল হাই স্কুল” নামে রূপান্তরিত করার প্রস্তাব দেন। প্রস্তাব গৃহীত না হওয়ায় একটি নতুন হাই স্কুল প্রতিষ্ঠার সিদ্ধান্ত নেয়া হয়। সিদ্ধান্ত অনুযায়ী হাজী জিয়ারতুল্যা সাহেবের পুত্র রইচ উদ্দিন আহম্মেদ ও সামসুদ্দিন আহম্মেদের বাসভবনের পরিত্যক্ত বিরাট গুদামঘরে “হারাগাছ হাই স্কুল” নামে একটি নতুন শিক্ষাপ্রতিষ্ঠান গড়ে তোলা হয়।